Diari Oficial de la Generalitat Valenciana


Sumari del DOGV 4641, del 01-12-2003 (2003/12493)

Actuacions de procés de cognició número 490/2000. Cèdula de notificació.
------------------------------------------------------------------------

### Dades del document

Número de DOGV
:   4641

Data del DOGV
:   01-12-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/12815


Organisme emissor
:   Jutjat de Primera Instància Número 4 de València

Tipus de document
:   Anunci

Actuacions de procés de cognició número 490/2000. Cèdula de notificació. [2003/Q12525]
  
Procediment: assumpte civil 490/2000
  
Juí: juí de cognició - 490/2000
  
Part demandant: Houda Boustani Attar
  
Part demandada: Marcelo Carlos Carnecio Blond i Cecilia Edith Blond
  
Sobre: altres contenciosos
  
Al juí a què es fa referència s'ha dictat la resolució el text de la qual, literalment, diu així:
  
«Sentència
  
València, 23 d'abril de 2002
  
Amparo Ivars Marín, del Jutjat de Primera Instància número 4 d'esta ciutat, ha vist les presents actuacions de procés de cognició número 490/2000, promogudes per Houda Boustani Attar, representat pel procurador Manuel Hernández Sanchis, i dirigit per la lletrada María José Riera González, contra Marcelo Carlos Carnedio Blond i Cecilia Edith Blond, declarats en rebel·lia, sobre resolució de contracte d'arrendament i reclamació de quantitat.
  
Decisió
  
Que amb l'estimació de la demanda formulada per la representació processal d'Housa Boustani Attar contra Marcelo Carlos Carnecio Blond declare resolt el contracte d'arrendament que vinculava les parts i que afectava l'habitatge situat a València, avinguda del Primat Reig, 44, porta 26, amb l'advertència de llançament per al cas que no es desallotge en el termini legal, i condemne igualment el demandat al pagament a la demandant de la quantitat de 7.115,05 euros, més els interessos assenyalats en el quart dels fonaments jurídics de la present resolució, i més les costes del juí.
  
S'absol Cecilia Edith Blond de las pretensions en contra seua deduïdes per la demandant, a la qual s'imposen les costes d'esta demanda absolta.
  
En compliment de l'establit en l'article 248.4 de la Llei Orgànica del Poder Judicial es fa saber a les parts que la present resolució no és ferma, ja que és susceptible de ser recorreguda en apel·lació. Este recurs, de què tindrà coneixement l'Audiència Provincial, s'haurà de preparar davant d'este jutjat dins del termini dels cinc dies següents al de la notificació de la present resolució. L'escrit de preparació haurà de complir els requisits que s'assenyalen en l'article 457.2 de la Llei 1/2000, d'Enjudiciament Civil.
  
I per portar aparellat la present resolució el llançament, el recurs tan sols s'admetrà si el demandat manifesta, a l'escrit de preparació, tindre pagades les rendes vençudes i les altres quantitats que d'acord amb el contracte haja de tindre pagades en la data en què es presente este escrit, al qual haurà d'acompanyar els justificants que n'acrediten el pagament o aval bancari que ho garantisca (article 449, apartats 1 i 5, de la llei esmentada adés)».
  
En atenció al desconeixement de l'actual domicili o residència de la part demandada, per la provisió de 29 d'octubre de 2003, el jutge, de conformitat amb l'establit en els articles 156.4 i 164 de la Llei 1/2000, d'Enjudiciament Civil, s'ha acordat la publicació del present edicte mitjançant la publicació en el Diari Oficial de la Generalitat Valenciana, per a portar a efecte la diligència de notificació de la sentència de data 23 d'abril de 2002 al demandat.